Christchurch terreur: Verdagte in hof op 50 aanklagte van moord | Maroela Media
Die man wat van die skietvoorvalle by twee moskees in Christchurch, Nieu-Seeland, beskuldig word, sal Vrydag 50 aanklagte van moord en 39 van poging tot moord in die plaaslike hooggeregshof in die gesig staar.
Die New Zealand Herald berig plaaslike polisie het dié rits aanklagte teen Brenton Harrison Tarrant, die vermeende skieter, vandeesweek aangekondig.
Tarrant sal egter nié Vrydag in die hof teenwoordig wees nie maar sal wel via oudiovisuele uitsending vanaf ŉ gevangenissentrum by die verhoor inskakel in opdrag van regter Cameron Mander.
Tarrant is tans in aanhouding by ŉ maksimum sekuriteitsgevangenis in Paremoremo, Auckland, sedert sy eerste hofverskyning op 16 Maart – die dag nadat hy na bewering op die Masjid Al Noor- en Linwood Masjid-moskees in die stad losgebrand het.
Volgens die New Zealand Herald het 50 mense in dié skietvoorvalle omgekom en talle ander is gewond gelaat.
Die hooggeregshof het 12 aansoeke van beide Nieu-Seelandse media en buitelandse organisasies ontvang om gedurende more se hofverskyning te verfilm asook foto’s te neem of klankopnames te maak. Mander het egter dié aansoeke geweier.
Mander het verduidelik dié besluit is op grond van die integriteit van die verhoorproses wat beskerm behoort te word en ook om ŉ regverdige verhoor te verseker, berig die New Zealand Herald.
Joernaliste sal wel toegelaat word om die verhoor in die hof by te woon en notas te neem, terwyl koerante en uitsaaiers foto’s van die beskuldigde kan gebruik wat op ŉ vorige geleentheid in die hof geneem is.
Die beskuldigde se gesig moet egter in dié foto’s verbloem word op bevel van regter Paul Keller. Dié bevel bly van krag totdat Keller anders besluit.
Die publiek sal nie in die hof toegelaat word nie.
Wat my opgeval het van hierdie video is dat daar nerens enige loed gesien word nie. Glo my vry, op die afstand wat hulle geskiet is moet daar bloed wees, baie bloed. Vra maar net
Daar is iets glad nie reg met daai video nie, Het gesien hoe iemmand dit ontleed en dat alles ge’stage was, een persoon wat in altwee Mosques kamstig n slagoffer was. Hoe dan so? Selfde klere en al aangehad.
Oei, hoe moeg is ons al klaar vir die eerste minister wat uiteindelik aktrise-status bereik het danksy ‘n ramp. Binnekort dra alle vroue daar kopdoeke en later Australiè en dan Europa en ons, going West… vreemde tye wag…
Daar skuil iets baie meer sinister agter hierdie voorval as wat dit op die oog af lyk!!!
Ek wonder of ouens soos ISIS ‘n wraakaanval gaan uitvoer?
Seker maar net ‘n kwessie van tyd….